CELEX: 32015R2253
Language: hu
Date: 2015-12-02 00:00:00
Title: A Bizottság (EU) 2015/2253 végrehajtási rendelete (2015. december 2.) egyes áruk Kombinált Nómenklatúra szerinti besorolásáról

5.12.2015   
            
            
               HU
            
            
               Az Európai Unió Hivatalos Lapja
            
            
               L 321/6
            
         A BIZOTTSÁG (EU) 2015/2253 VÉGREHAJTÁSI RENDELETE
   (2015. december 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 2-án.
      
         
            a Bizottság részéről,
         
         
            az elnök nevében,
         
         Heinz ZOUREK
         
            az Adóügyi és Vámuniós Főigazgatóság főigazgatója
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indoklás
               
            
                  (1)
               
               
                  (2)
               
               
                  (3)
               
            
                  Kb. 100 × 3 cm kiterjedésű alumínium hordozóból, valamint az ehhez rögzített, kb. 2 cm hosszúságú és 1 mm-nél nagyobb keresztmetszetű műanyag sörtékből álló árucikk (úgynevezett „huzatblokkoló”, vagy „ajtórés-tömítés”). A hordozó egyik oldalát öntapadó fólia borítja.
                  A hordozót az öntapadó fólia segítségével az ajtó alsó részéhez kell rögzíteni. A sörték befedik az ajtó alsó része és a padló közötti rést, megakadályozva ezáltal a léghuzat vagy por illetve más szennyeződés átjutását.
                  
                      (1) Lásd a képet.
               
               
                  3926 90 97
               
               
                  A besorolást a Kombinált Nómenklatúra értelmezésére szolgáló 1., 3 b) és 6. általános szabály, valamint a 3926, a 3926 90 és a 3926 90 97 KN-kód szövege határozza meg.
                  Tekintettel az árucikk objektív jellemzőire, annak rendeltetése az, hogy az ajtó és a padló közötti rést befedje, megakadályozva ezáltal a léghuzat vagy por illetve más szennyeződés átjutását. Takarítási célra, kefeként történő használata nem rendeltetésszerű. Ennélfogva az áru kefeként történő besorolása a 9603 vtsz. alá kizárt.
                  Olyan árucikkről van szó, amely több összetevőből készült, konkrétan: az alumínium hordozóból, a műanyag sörtékből és az öntapadó fóliából. A termék lényeges jellemzőjét a sörték adják, mivel a használat szempontjából ezeknek a funkciója meghatározó. Ennélfogva az áru más alumíniumgyártmányként történő besorolása a 7616 vtsz. alá kizárt.
                  Ezért az árucikket műanyagból készült más áruként a 3926 90 97 KN-kód alá kell besorolni.
               
            
         (1)  A kép csupán tájékoztató jellegű.